Държавен вестник, бр. 93, 2011 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  93
на ВСС изготвя доклад. Когато в доклада са 
установени обстоятелствата по ал. 1, членът 
на ВСС се отстранява по решение на съвета, 
като се обявяват обстоятелствата, наложили 
отстраняването“. 
Вносителите на искането поддържат, че 
се надхвърля конституционната рамка и след 
като всички членове на съвета имат еднакви 
права, е недопустимо някои от тях да бъдат 
отстранени от останалите членове поради 
съмнения в тяхната обективност. Считат, че 
е конституционно недопустимо мнозинството 
насила да отстранява своите опоненти под 
„благовидния предлог“, че те са „заинтересо­
вани“, поради което чл. 35, ал. 3 ЗСВ проти­
воречи на принципите на правовата държава 
и на чл. 130 от Конституцията. 
Искането се подкрепя от Върховния каса­
ционен съд, според който може да се стигне 
до отстраняване на членове от съвета без 
несъмнени предпоставки за това и без въз­
можност за ревизия, и от Висшия адвокатски 
съвет, който поддържа, че ВСС няма такова 
правомощие по чл. 130 от Конституцията и 
лишаването на член от съвета от право на 
глас представлява временно ограничаване на 
мандата му. 
Становище за неоснователност на иска­
нето се поддържа от Министерския съвет, 
министъра на финансите, министъра на вът­
решните работи, министъра на правосъдието, 
главния прокурор и Съюза на юристите в 
България, които не намират прекрачване на 
конституционната рамка, защото принципът 
на безпристрастност е принцип на правовата 
държава, залегнал традиционно и в процесу­
алните закони, отстраняването е временно и 
инцидентно, както и че се взема с решение на 
мнозинството от членовете на съвета, а не е 
резултат от външна намеса на законодателната 
или изпълнителната власт.
Висшият съдебен съвет като орган на съ­
дебната власт следва да спазва прогласените 
в чл. 5, ал. 2 ЗСВ принципи за откритост, 
достъпност и прозрачност на действията си. 
Членовете на съвета трябва да изпълняват 
задълженията си в интерес на обществото 
честно, почтено, отговорно и безпристраст­
но (чл. 3, т. 10 от Закона за предотвратяване 
и установяване на конфликт на интереси 
(ЗПУКИ – ДВ, бр. 94 от 2008 г.). Забраната 
те да участват в подготовката, обсъждането, 
приемането, издаването или постановяване­
то на актове в частен интерес произтича от 
чл. 35, ал. 2 ЗСВ и чл. 8 ЗПУКИ. Когато са 
налице пречки за участието им, членовете 
на ВСС трябва да си направят сами отвод 
(чл. 19 ЗПУКИ), за да се избегне съмнението 
за пристрастност и частен интерес.
Съгласно общото правило по чл. 20, ал. 1 
ЗПУКИ лице, заемащо публична длъжност, 
което е декларирало частен интерес, може 
да бъде отстранено по конкретен повод от 
изпълнение на правомощията му с писмен 
акт от органа по избора или назначаването 
(чл. 20, ал. 1 ЗПУКИ). Ако лицето е деклари­
рало частен интерес по определен въпрос, но 
не е отстранено, то не участва в обсъждането 
и гласуването му, като решението се приема 
с предвиденото мнозинство от членовете на 
органа с изключване на лицето, за което е 
налице конфликт на интереси (чл. 20 ЗПУКИ). 
Специалният Закон за предотвратяване и 
установяване на конфликт на интереси пред­
вижда като действия за предотвратяване на 
конфликт на интереси само самоотстраняване 
на лицето или отстраняването му от органа по 
избора или назначаването, които две действия 
могат да бъдат предприети само при декла­
риран частен интерес от лицето. Соченият 
закон не предвижда отстраняване от заседание 
на член на държавен орган по инициатива и 
решение на останалите членове на органа, и 
то не при деклариран частен интерес, а при 
породено съмнение в останалите членове на 
органа за укрит личен интерес. 
Отвод на член на ВСС при вземане на някое 
от решенията му могат да искат заинтересова­
ните страни, които участват в производството. 
За ВСС важи и уреденият в чл. 10, ал. 2 АПК 
принцип за безпристрастност, който изисква 
длъжностно лице, което е заинтересовано от 
изхода на производството или има с някои 
от заинтересованите лица отношения, които 
пораждат основателни съмнения в неговата 
безпристрастност, да бъде отведено по свой 
почин или по искане на някоя от заинтере­
сованите страни. Искането за отвод винаги 
изхожда от физическо или юридическо лице, 
което стои извън решаващия орган, незави­
симо дали той е едноличен или колективен. 
То не може да изхожда от член на органа и 
да е насочено срещу друг негов член, защото 
такова действие противоречи на същността 
на отвода. В колективните държавни орга­
ни въпросите се решават чрез гласуване и 
от мнозинството, като членовете свободно 
изразяват собственото си мнение и не могат 
предварително взаимно да се отстраняват 
или впоследствие да обжалват приетите от 
органа решения. 
Оспорената разпоредба е опасен прецедент 
в българското законодателство. Членовете 
на ВСС имат еднакви права и задължения, 
защото те са равнопоставени, независимо 
дали са членове по право или изборни, дали 
са избрани за пълен мандат, или довършват 
мандат и независимо каква длъжност са за­
емали, преди да придобият качеството член